Fra midt til slut 1960'erne, medvirkede Hertz også i en lang række teaterforestillinger og var i en årrække, 1968-73 og i 1975, ansat ved Det Kongelige Teater. Her spillede hun flere hovedroller med vægten lagt på det sødmefyldte, som f.eks. Ellen i [[Gustav Wied]]s ''[[Skærmydsler]]'' og Lisbet i [[Ludvig Holberg]]s ''[[Erasmus Montanus]]'', og som Agnès i [[Molière]]s ''[[Fruentimmerskolen]]'', og hun vakte opmærksomhed med nøgenscener i ''[[Vidunderlige kælling]]'' i 1975.<ref name=":0" /><ref name=":2" /> I de følgende år var hun ansat ved flere københavnske teatre, og bl.a. på [[Det ny Scala|Det Ny Scala]] spillede hun rollen som Hilde i [[Henrik Ibsen]]s ''[[Bygmester Solness]],'' og som Nora i ''[[Et dukkehjem]]'' ved Folketeatret i 1967. I 1971 gæstespillede hun ved [[Aalborg Teater]], hvor hun i samspil med [[Lars Passgård]] indtog rollen som Julie i [[William Shakespeare|Shakespeares]] ''[[Romeo og Julie]]''.<ref name=":0" /><ref name=":2" />
Levende_personer Kunst Kultur